આજે ભલે ભારત વિકસિત હોવાનો દાવો કરી રહ્યું હોય અને ભારતની દરેક દિકરી દિકરાનાં ખંભે-ખંભો મેળવીને આગળ વધી રહી છે, પણ એમ છતાં લોકો છોકરાની તુલનામાં છોકરીઓને ઓછી જ આંકે છે. દરેક જણ પુત્રનો જન્મ ઈચ્છે છે અને પોતાનો વંશવેલો આગળ ધપાવવા માંગે છે. એવામાં બધાના મનમાં એક પ્રશ્ન ચોક્કસ થાય કે, આખરે ! પુત્ર પ્રાપ્તિ માટે આપણે શું કરવું જોઈએ? લગ્ન પછી જો કોઈ મહિલા ગર્ભવતી બને તો પરિવારથી લઈને આસ-પડોશનાં લોકોમાં પણ એક અલગ ઉત્સુકતા જોવા મળે છે. લોકો એવું જ માને છે કે ફક્ત પુત્ર જ એનો વંશ આગળ વધારી શકે અને એના વૃદ્ધાવસ્થાનો ટેકો બની શકે છે. એટલે પુત્ર પ્રાપ્તિ માટે આવશ્યક બધા જ પ્રયત્નો કરે છે. ઘણા ડોક્ટરો પણ પુત્ર પેદા થવાની દવા આપે છે અને સાથે દાવો પણ કરે છે કે આ દવા ખાવાથી પુત્રનો જન્મ થશે. પણ તમને જણાવી દઈએ કે પુત્ર પ્રાપ્તિની કોઈપણ દવા માન્ય નથી..